《留题兴安王庙》
宋代·吕惠卿

剪叶疏封意，归禾协济心。遗风固唐远，积德本周深。

逝水悲兴废，浮云阅古今。祠宫尚翚翼，鸣玉漱松阴。

作者简介：（1032—1112）宋泉州晋江人，字吉甫。仁宗嘉祐二年进士。与王安石论经义多合，遂定交。神宗熙宁初，累迁集贤校理，判司农寺，参与制订新法。进知制诰，判国子监，与王同修《三经新义》。又知谏院，为翰林学士。熙宁七年，任参知政事，坚行新法。后与王安石交恶，出知陈州、延州、太原府。哲宗绍圣中，历知延安府，筑米脂诸寨以备西夏侵扰。徽宗时，因事安置宣州，移庐州。有《庄子解》及文集。